Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 26

a) A sikeres adaptálás elemi feltétele, hogy az alkalmazó, felhasználó iskolák a NAT 2003 alapos tanulmányozása után mérlegeljék saját helyi tantervük NAT-nak való megfelelőségét. Ez a kritérium azért olyan fontos, mert a KÉK kerettanterv a NAT szisztematikus feldolgozása alapján készült. És az is kimondható, hogy a KÉK kerettanterv nemcsak a NAT adaptálását, nemcsak annak konkretizálását, tantárgyiasítását jelenti, hanem az értékőrzés, a jövőorientálás programját is magában foglalja. Ugyanakkor a gyakorlati kivitelezhetőségre is tekintettel van azáltal, hogy az egyes iskoláknak mintegy extracurriculumot kínál, azaz olyan tanulásszervezési választékot, amelyeknek a birtokában az egyes adaptáló iskolák számára – akármilyen szervezeti formában is működnek és akármelyik iskolafokot preferálják – garantálható, hogy versenyképesek maradnak az oktatási piacon.

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes